इलाहाबाद. जून 2016 में हुए मथुरा के जवाहरबाग कांड की जांच अब सीबीआई को सौंप दी गई है। इलाहाबाद हाईकोर्ट के चीफ जस्टिस डीबी भोसले और जस्टिस यशवंत वर्मा की डबल बेंच ने गुरुवार को ये ऑर्डर दिया। इसमें कहा गया कि सीबीआई, स्पेशल टीम बनाकर मामले की जांच 2 महीने में पूरी कर कोर्ट को बताए। क्या कहना था सरकार का...
- यूपी सरकार की ओर से अटॉर्नी जनरल विजय बहादुर सिंह ने पहले अपनी तरफ से कहा था कि मामले की जांच यूपी पुलिस कर रही है। इसके अलावा एक ज्यूडिशियल कमीशन भी बनाया गया है, जिसकी जांच पूरी होने वाली है।
- उनका यह भी कहना था कि जब ज्यूडिशियल कमीशन बना है तो पिटिशनर्स को उसके पास जाना चाहिए।
क्या था जवाहरबाग कांड?
- रामवृक्ष यादव की अगुआई में हथियारबंद लोगों ने जवाहर बाग की जमीन पर 2014 से कब्जा किया हुआ था।
- रामवृक्ष खुद को बाबा जय गुरुदेव का अनुयायी बताता था। कहा जाता है कि वह यहां अपनी पैरेलल गवर्नमेंट चला रहा था।
- कोर्ट के ऑर्डर के बाद 2 जून 2016 को पुलिस टीम मथुरा में जवाहर बाग पर किया गया कब्जा हटवाने पहुंची थी।
- इस दौरान कब्जा करने वालों ने पुलिस पर हमला कर दिया। इसमें एक एसीपी और दो सीनियर पुलिस ऑफिसर्स की मौत हो गई।
- इसके बाद की गई जवाबी कार्रवाई में जवाहर बाग पर कब्जा करने वाले 22 लोग मारे गए।
- यह भी आरोप है कि लोकल एडमिनिस्ट्रेशन मानता था कि रामवृक्ष कुछ बड़े पॉलिटीशियंस का नजदीकी था, इसलिए उस पर एक्शन लेने से बचता रहा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva